google/wiki40b huggingface dataset:
Sanofi

Sanofi er et internasjonalt legemiddelfirma med hovedsete i Paris og over 112 000 ansatte på verdensbasis. Selskapet ble opprettet i 2004 gjennom en fusjon mellom Sanofi-Synthélabo og Aventis. Selskapet er nå verdens 4. største legemiddelfirma målt etter salg. Firmaet har produkter innen områdene diabetes, CNS, kardiovaskulært, indremedisin, onkologi, trombose og vaksiner. Sanofi er verdens største produsent av vaksiner. Sanofi har en omsetning på nærmere 300 milliarder kroner og aktiva for over 800 milliarder kroner. Administrerende direktør er Olivier Brandicourt.
Sanofis hovedkontor ligger i 54 Rue La Boétie sentralt i Paris. Regjeringspartiet Union pour un mouvement populaire hadde tidligere hovedkontor i nabobygningen.
Sanofi ble opprinnelig grunnlagt i 1973 som et datterselskap av Elf Aquitaine, i forbindelse med at Elf Aquitaine overtok det farmasøytiske selskapet Labaz. I 1994 overtok Sanofi deler av virksomheten til det amerikanske selskapet Sterling-Winthrop. I 1999 fusjonerte Sanofi med Synthélabo, og ble Sanofi-Synthélabo. Synthélabo ble grunnlagt i 1970 da Laboratoires Dausse (grunnlagt 1834) og Laboratoires Robert & Carrière (grunnlagt 1899) fusjonerte, og L'Oréal hadde aksjemajoriteten fra 1973. I 2004 fusjonerte Sanofi-Synthélabo med det franske selskapet Aventis, som hadde blitt dannet i 1999 og som bestod av de tidligere franske, tyske og amerikanske firmaene Rhône-Poulenc, Hoechst, Cassella, Roussel Uclaf og Marion Merrell Dow. Selskapet het Sanofi-Aventis fra 2004 til 2011, og skiftet deretter navn til Sanofi. Sanofis største aksjonær er L'Oréal med 8,93%.
Fosnøyna

Fosnøyna (også skrevet Fosnøyni, Fosnesøyni og Fosnøy) er ei øy i Austrheim kommune, Hordaland, øst for Fedjefjorden. Den har et areal på 26,66 km².
20 spørsmål

20 spørsmål er en norsk radio- og TV-quiz basert på en selskapslek der man skal gjette seg frem til ulike ord ved kun å stille inntil 20 ja- og nei-spørsmål. Programmet gikk opprinnelig på NRK radio (senere NRK P1) fra 1947 til 1985 og igjen fra 2004 til 2016. Den første utgaven ble ledet av Rolf Kirkvaag, mens den nye versjonen ble ledet av Knut Borge, som ble erstattet av Trond-Viggo Torgersen i 2012. Den nye versjonen ble også fra 2006 sendt på TV. Programmet ble nedlagt høsten 2016.
Programkonseptet var det samme som da det gikk på radio fra 1947 til 1985. Da som nå skulle panelet resonnere og stille inntil 20 ja- og nei-spørsmål for å komme frem til et ord som en av lytterne hadde sendt inn. Om de ikke klarte det, fikk lytteren en premie.
Etter relansering på 2000-tallet ble programmet til å begynne med tatt opp i Studio 19 på Marienlyst med Knut Borge som programleder. I 2006 startet man i tillegg å vise det samme programmet på TV i NRK1, da kun som TV-opptak av selve radioprogrammet. I 2009 la NRK om dette noe, og skiftet blant annet til Studio 4. Programmet har hatt fast sendetid på lørdager. Trond-Viggo Torgersen erstattet Knut Borge som programleder 25. august 2012.
Det var fire paneldeltagere i hvert program, men i senere tid har det vært tre. De faste paneldeltagerne på 1970- og 1980-tallet var Alf Nordhus, Gerd Nyquist, Bjørg Gaathaug og Knut-Jørgen Erichsen. Deltagere fra 2004 var: Cille Biermann, Kari Slaatsveen, Helén Vikstvedt, Åsleik Engmark, Gustav Nilsen, Bjarte Tjøstheim, Siri Kristiansen, Ingrid Gjessing Linhave, Marit Voldsæter, Mari Maurstad, Christian Fredrik Mikkelsen, Øystein Bache, Olav Svarstad Haugland, Margrethe Røed, Eirik del Barco Soleglad, Ingunn Thon, Rune Gokstad, Trond-Viggo Torgersen, Finn Bjelke, Nina Stensrud Martin, Knut Lystad, Erik Fosnes Hansen, Linn Skåber, Anne Lindmo, Pernille Sørensen, Paul Håvard Østby, Ingerid Stenvold, Lene Kongsvik Johansen, Tom Totini, Mikkel Niva m.fl.
Programmet hadde også levende musikk i studio, under ledelse av kapellmester/pianist Eivind Thoresen Skarpaas. Med seg hadde han på bass Ole Marius Melhuus og på trommer Totto Hansen. Kjenningsmelodien var skrevet av Nissa Nyberget, som også var kapellmester en tid.
20 spørsmål ble regnet som en av de mest populære programmene på NRK noensinne.
Daphnusa

Utseende

Store (vingespenn 80-110 millimeter), lysbrune svermere. Som vanlig hos Smerinthinae har de reduserte munndeler som voksne. Forvingen er lsybrun med tverrbånd i ulike sjatteringer, hos den vanligste arten D. ocellaris med en påfallende øyeflekk ved bakhjørnet.

Levevis

Larvene lever på planter i familien Sapindaceae, inkludert frukttrær som durian og rambutan.

Utbredelse

Slekten er utbredt i Sørøst-Asia.
VM (operativsystem)

VM, også kalt VM/CMS, er en familie med virtuell maskin-operativsystemer fra IBM. Operativsystemene benyttes på IBM stormaskiner – IBM System/370, IBM ESA/390, zSerien, System z og kompatible systemer, deriblant Hercules emulatoren for personlige datamaskiner. Den første versjonen ble lansert i 1972 under navnet Virtual Machine Facility/370, ofte bare kalt VM/370. Denne var en ny implementasjon av operativsystemet CP/CMS. Milepæl-versjoner inkluderer VM/SP. Den nåværende versjonen er z/VM.
7digital

7digital er et selskap som leverer digitale medier, som musikk og film, til kunder hovedsakelig i Europa. De samarbeider med selskaper som Spotify, Last.FM og Pringles. 7digital ble startet i januar 2004 i Storbritannia, hvor selskapet har sitt største marked. Musikken 7digital tilbyr er DRM-fri, altså uten kopisperre, og utvalget er stort på grunn av avtaler med store plateselskaper som blant annet EMI, Sony, Universal og Warner.
Moody River

«Moody River» er en amerikansk sang, skrevet av country/rockabilly-sangeren Chase Webster. Pat Boone spilte den inn.  «Moody River» ble utgitt på singlen Dot 45-16209 i april 1961. Den ble arrangert og dirigert av Billy Vaughn. B-siden var «A Thousand Years». 
«Moody River» var tittelsporet på én av Boones bedreselgende albumer (Dot DLP-25384 (stereo) og Dot DLP-3384 (mono)). Den ble utgitt i juni 1961.
Pat Boone sang «Moody River» som om han hadde smerter.  
Websters virkelige navn var Gary Daniel Bruce, og må ikke forveksles med Gary Bruce fra The Knock. Webster var en artistkollega av Boone på Dot Records.
Noen år senere spilte Frank Sinatra og Johnny Rivers den inn på plate i coverversjoner.

Handling

Sangen forteller historien om en mann som går for å møte sin kjærlighet ved elven, ved det gamle eiketreet, og finner ut at hun har begått selvmord. En notis ved elvebredden forklarer at hun har bedratt ham og at «Jeg kan ikke leve lenger med denne skaden og denne synden. Jeg kunne bare ikke fortelle deg at fyren kun var en venn».
Mannen ser deretter ned i elven, hvor han så sitt eget speilbilde se hjemsøkende tilbake på ham. Han er det «ensomme, ensomme ansiktet som kun ser tilbake på meg». Så med «tårer i sine øyne og en bønn på sine lepper og hansken til hans tapte kjærlighet på sine fingertupper».
Committee for Skeptical Inquiry

The Committee for Skeptical Inquiry, forkortet CSI, (engelsk, Komiteen for skeptiske undersøkelser), tidligere The Committee for the Scientific Investigation of Claims of the Paranormal (CSICOP) (engelsk, Komiteen for vitenskapelige undersøkelser av paranormale påstander), er en amerikansk organisasjon av skeptikere som avslører pseudovitenskap. Organisasjonen gir ut tidsskriftet Skeptical Inquirer med seks nummer per år.
Norsk assosiert «organisasjon» er foreningen Skepsis.
Tsuyoshi Kaneko

Karriere

Tsuyoshi Kaneko startet sin profesjonelle karriere i Mito HollyHock i 2002. Han har også spilt for Grulla Morioka, Tochigi SC og Tokyo Musashino City FC.
Weekly Shonen Jump

Weekly Shonen Jump (japansk Shūkan Shōnen Janpu, 週刊少年ジャンプ = Ukentlig guttehopp), også kjent som bare Shonen Jump, er et japansk blad som utgir tegneserier, manga.
I Norge ble bladet utgitt månedlig fra 2005 til 2007 av Schibsted Forlagene på norsk. Det har ikke vært utgitt siden 2007. På engelsk blir det utgitt hver uke. Shonen Jump kom ut første gang i Japan i 1968, og kommer nå ut ukentlig i et opplag på 3 millioner eksemplarer. Blant mangaseriene man har kunnet finne i Shonen Jump, er Dragonball, Naruto og Fist of the North Star.
Kjell Arnljot Wig

Biografi

Han ble født i Stjørdal og vokste opp i Trondheim, hvor hans far, Arvid Wig, var bokholder ved Baklandets Støberi & Mek. Verksted og hovedbokholder ved Nobø. Moren var Aslaug Iversen, tidligere gift Løchen. Morfaren Alfred Olaus Iversen var urmaker og kjøpmann i Stjørdal. Han hadde tre yngre søsken, i tillegg til to halvbrødre fra morens første ekteskap. Han giftet seg i 1949 med lærer Ada Kristianne Brennsund fra Trondheim.
Han tok artium ved Trondheim katedralskole i 1944 og begynte etter krigen som journalist i Adresseavisen. Han studerte i inn- og utland før han i 1949 ble journalist og nattredaktør i Morgenbladet og korrespondent for flere utenlandske medier.
Wig debuterte på NRK TV i 1960 og ble i 1963 redaksjonssekretær i NRK fjernsynets opplysningsavdeling. Han var også produsent for flere TV-programmer, men ble særlig kjent som selvsikker, munnrapp og røykende programleder sammen med Per Øyvind Heradstveit i fjernsynsmagasinene Aktuell debatt og Åpen post. Åpen post var et legendarisk debattprogram som ble sendt direkte fra Centralteatret i Oslo fra november 1966 og engasjerte store deler av det norske folk med sin kritiske og pågående programform og opphetede meningsutveksling. Wig og hans kollega fikk tidvis sterk kritikk for programlederstil og valg av tema i programmet, og Wig var en tid Norges mest utskjelte programleder.
I forbindelse med kong Olav V 60-årsdag i 1963 var Wig den første som intervjuet en representant for det norske kongehuset, og Wig ble av mange lenge regnet som landets «hoffreporter». Han skrev i tillegg en rekke bøker, blant annet kriminalhistorier og bøker om det norske kongehuset, for eksempel den populære biografien Kongen ser tilbake fra 1977, og Spillet om tronen fra 1980.
Wig mottok Riksmålsforbundets Lytterpris i 1966.
Han var medlem av Den norske frimurerorden og bodde på Bekkestua i Bærum.
Om jordbruket

Om jordbruket (latin: De Agri Cultura) er en bok av den romerske statsmannen Cato den eldre, skrevet ca 160 f.Kr.
Verket er den eldste kjente prosatekst på latin, og det eneste av Catos verk som er bevart. Det blir ofte karakterisert som en bondes notater, konkret, enkelt og tilsynelatende tilfeldig nedskrevet. Andre antikke forfattere, som Aulus Gellius, karakteriserte verket som «sterkt og kraftig», og i Oxford Classical Dictionary (1970) omtales verket som «for all of its lack of form, its details of old custom and superstition, and its archaic tone, it was an up-to-date directed from his own knowledge and experience to the new capitalistic farming». Verket er høyt verdsatt som kilde for kunnskap om jordbruk og landlig liv under den romerske republikken.
Verket åpner med en sammenligning mellom jordbruk og andre virksomheter som sømmet seg for datidens overklasse: handel og lånevirksomhet. Cato peker på farene ved handel og det uetiske ved utlån og renter, sett i lys av Tolvtavleloven. I kontrast mener han at jordbruket fremmet både dyder og velstand, og bidro med gode borgere til samfunnet.
Cato skildrer både framstilling av vin, andre matoppskrifter og de religiøse ritualene som jordbrukerne må overholde. Tekstene som beskriver de nødvendige offer, blant annet knyttet til innhøsting og rensing av åkeren, er rytmiske og formelaktige, med et noe mer arkaisk språk enn teksten forøvrig.
Gjerdesmett

Habitat

Om sommeren finnes gjerdesmetten i allslags skog, ofte i områder med fuktige sig.

Utbredelse

Den er utbredt i hele Sør-Norge, og finnes mer sparsomt i indre deler av Østlandet og i Nordland og Troms. Sunnmøre ringmerkingsgruppe har ringmerket ca 6000 stykker i perioden 1970 til 2012.Sunnmøre ringmerkingsgruppe

Forflytninger

I oktober trekker deler av den norske bestanden til Vest- og Sørvest-Europa, mens andre overvintrer i vintermilde kyststrøk. Overvintrende individer kan samles i hulrom der de ligger tett sammen for å holde på varmen.

Næring

Gjerdesmetten spiser i hovedsak insekter og edderkoppdyr, men kan også fra tid til annen observeres på fuglebrettet om vinteren.
Hekkebiologi: Allerede i mars starter reirbyggingen, og byggmaterialene er mose, visne blader og tørre strå. Reiret er kulerundt med inngang fra siden. Før eggleggingen som starter i midten av mai, fores dette med fjær og dun. Gjerdesmetten legger rundt 8-10 egg.
Abnormal (band)

Historie

Medlemmene møttes igjennom Rockeklubben i Bjerke bydel i Oslo på begynnelsen av 1990-årene.
R. D. Green kraftverk

R.D. Green kraftverk  er et varmekraftverk i Webster County, delstaten Kentucky, USA. Det har en installert produksjonskapasitet på 586 MW, fordelt på 2 like store blokker/turbiner. Operatør er Western Kentucky Energy Co. Brenselkilden er kull.
Manfred Mann (musiker)

Historie

Mann startet sitt første band, The Vikings, i 1959. Dette bandet regnes som Sør-Afrikas første rock 'n' rollband. Bandet ga ut to album og ble oppløst i 1961 da Manfred Mann, som var en sterk og aktiv motstander av apartheid, flyttet til Storbritannia. 
I 1962 startet han blues-jazzbandet Mann Hugg Blues Brothers sammen med keyboardisten og trommeslageren Mike Hugg. Bandet fikk i 1963 platekontrakt med EMI på deres underselskap HMV, og endret navnet på bandet til Manfred Mann. 
Bandet Manfred Mann skiftet stil til radiovennlig popmusikk, og hadde en rekke hits fra 1964 til 1969, blant andre «Do Wah Diddy Diddy», «Sha La La», «Pretty Flamingo» og «Mighty Quinn». I 1969 ble bandet oppløst. Manfred Mann og Mike Hugg startet så det eksperimentelle bandet Manfred Mann Chapter Three, som ga ut to album i 1969 og 1970 før det ble oppløst.
Manfred Mann's Earth Band ble startet i 1971 som et mere rendyrket rockeband. Bandet hadde flere hits på 1970-tallet, blant andre «Blinded By the Light» som ble skrevet av Bruce Springsteen, «Runner» og «Davy's on the Road Again». Manfred Mann's Earth Band er fremdeles aktive. 
Manfred Mann har også gitt ut album med soloprosjektet Manfred Mann's Plain Music.
Nélson Semedo

Landslaget

11. oktober 2015 fikk han sin første landskamp for Portugal mot Serbia.
Han ble tatt ut i Portugals tropp til FIFA Confederations Cup 2017 i Russland.
Zygoferus

Utbredelse

Arten er kjent fra Algerie og Tunisia.
Anchorman: The Legend Continues

Om filmen

Filmen er en oppfølger til komedien Anchorman: The Legend of Ron Burgundy fra 2004. Den har norsk premiere 28. februar 2014.

Handling

Nyhetsankeret Ron Burgundy har nå giftet seg med Veronica Corningstone og har en sønn ved navn Walter, og lever et lykkelig liv i New York City. Imidlertid forandrer alt seg når Veronica blir forfremmet til et ledende anker, mens Ron får sparken og må jobbe på SeaWorld tilbake i San Diego for å livnære seg. Men han ser sitt snitt til å komme tilbake i rampelyset når han møter Freddie Shapp, produsent i Global News Network, verdens første 24-timers nyhetskanal. Ron blir hentet inn, og han samler i sin tur sammen det gamle drømmelaget med Champ, Brick og Brian, og med det setter han kurs for New York igjen. Ron får der en briljant ny idé som revolusjonerer nyhetsverdenen og som gjør at han kommer tilbake til toppen igjen. Men hvor lenge blir han i berømthetens paradis? Og vil Brick finne kjærligheten?
Sejer – svarte sekunder

Handling

En ung jente forsvinner etter å ha vært en tur til i kiosken for å kjøpe et blad. Samme kveld kommer fetteren hennes, Tomme, hjem veldig sent og med bulket bil. Han oppfører seg veldig rart, er preget av det som har skjedd. Han er mye sammen med den småkriminelle Willy. 
Seier settes på saken, men ser hverken noe motiv eller logiske forklaringer.
Rosennebblerke

Utbredelse

Den forekommer i Botswana, Namibia, Sør-Afrika og Zambia.
Apostel

Ordets betydning

I latinske bibler er ordet oversatt med «misjonær». Begrepene apostel og misjonær brukes i dag – og gjennom kirkehistorien – likevel om ulike funksjoner, selv om det formelt sett er samme ord på to ulike språk. I noen tilfeller er det dog en overlapping mellom funksjonene til apostel og misjonær. Apostel er ikke det samme som disippel. En disippel er en elev av en åndelig leder / lærer. Det er naturlig at man først er en disippel før man eventuelt kan bli en apostel. Veldig mange, om ikke alle, av Jesu disipler ble senere apostler. Den største, Paulus, hedningenes apostel, var ikke blant Jesu tilhengere mens Jesus levde. Og etter Jesu død og oppstandelse var han en stor motstander og forfølger av de kristne, og var også enig i drap på disse. Det var under forfølgelse av disse at han fikk se og høre Jesus, den oppstandne, i et kraftig syn. (Ap.gj.kap 9) Etter omvendelse, bønn og ydmykhet, dåp og flere års lære (disippel), sendte Gud ham ut til å være hedningenes apostel. Betegnelsen «apostel» brukes også om andre markante skikkelser i kirkehistorien.

Jesu tolv apostler

Det nye testamentet forteller at Jesus hadde mange disipler, men at han valgte ut 12 av disse til å ha en spesiell rolle. Han kalte disse 12 for apostler. Apostlene hadde et spesielt nært forhold til Jesus mens han drev sin undervisning. Blant annet var de 12 med på Jesu siste måltid. 
Apostlenes viktigste oppgave skulle dog være etter Jesu død og oppstandelse. Da mottok de Misjonsbefalingen som er «programerklæringen» for all kristen misjon. De 12 apostlene grunnla deretter historiens første kristne menighet, som var i Jerusalem. De grunnla dessuten den første kristne misjonsbevegelse, som beskrives i de første tolv kapitler av Apostlenes gjerninger. 
Tradisjonen sier at 11 av de 12 apostlene ble drept for sin tros skyld. Den eneste som døde en naturlig død i høy alder var Johannes.

Tidlig kristen tid

I den første kristne tid ble tittelen apostel også brukt om andre menn og kvinner som hadde viktige funksjoner innen misjon. De mest kjente av disse som omtales i Det nye testamentet som apostler er Barnabas, Paulus, Silas og Timoteus. Den eneste kvinnelige apostel som er nevnt i Det nye testamente er Junia.
Disse apostlene omtales noen ganger som «Den hellige ånds» apostler, for å skille dem fra de tolv som Jesus selv utvalgte. Paulus var altså ikke blant Jesu tolv apostler, men tilhørte denne andre gruppen av apostler.

Kirkehistorien

Gjennom kirkehistorien har misjonærer som har gjort et banebrytende arbeid noen ganger blitt tillagt tittelen apostel. Det har sin bakgrunn i at Paulus omtalte seg selv som «hedningenes apostel». Eksempler på slike er: Ansgar, Nordens apostel, Hans Egede, Grønlands apostel og Hudson Taylor, Kinas apostel.
Noen kirkesamfunn har inkludert begrepet apostel i sin styringsstruktur. Den romersk-katolske kirke anser paven som Kristi apostel. Nyere karismatiske menigheter er noen ganger tilknyttet apostler eller såkalte «apostoliske nettverk». Disse forskjellige kirkesamfunnene har dog svært ulik oppfattelse av hva «apostel» betyr.
Svømming under EM i svømmesport 2016 – 100 meter fri kvinner

Semifinaler

Semifinalene ble avholdt den 17. mai fra kl. 18:07 lokal tid.
Ugly Duck Brewing Co

Ugly Duck Brewing Co er et merke for danske Indslev Bryggeri. Bryggeriet markedsfører utelukkende hveteøl under eget navn, og det nye merkenavnet ble lansert i mars 2012 for å kunne brukes til et vidt spekter av ølsorter. Ansvarlig for merket er Martin Jensen, som har bakgrunn fra bl.a. Raasted Bryghus. Det nye konseptet har tatt fått en overveldende mottagelse, og var formodentlig medvirkende til at Indslev ble kåret til årets bryggeri i 2012 av forbrukerorganisasjonen Danske Ølentusiaster.
Buick Open

Buick Open er en golfturnering på PGA-touren, arrangert for første gang i 1958.
Amadaiya Rennie

Klubbkarriere

Etter en rekke gode prestasjoner for Mighty Barrolle i hjemlandet, ble han stemt frem som årets beste spiller i 2007, og ble også utpekt som kaptein for Liberias U20-landslag. Dette førte til at en rekke større klubber viste interesse for Rennie, eksempelvis AC Siena og Portland Timbers. Han dro i stedet på prøvespill hos den svenske klubben F Elfsborg, og signerte en ungdomskontrakt for klubben i 2009. Før 2010-sesongen ble han flyttet til førstelaget.
Den 22. mars 2011 ble han lånt ut til GAIS, hvor han ble frem til sommeren 2011. 
Den 1. juli 2011 signerte han en halvtårskontrakt med den svenske Superettan-klubben Degerfors IF.  Den kontrakten ble forlenget med to år den 4. oktober 2011.
Da kontrakten med Degerfors gikk ut etter 2013-sesongen, signerte han som Bosmanspiller for Hammarby IF. 
I august 2015 signerte Rennie en låneavtale med SK Brann, hvor Jakob Orlov gikk motsatt vei. Han hadde kontrakt med Brann ut 2015-sesongen.

Landslagskarriere

Rennies gode spill for Mighty Barrolle i 2007 ble lagt merke til, og han ble kalt opp til Liberias U20-landslag, hvor han også ble utpekt som kaptein. I 2010 ble han kalt opp til sin første seniortropp til en kvalifiseringskamp mot Zimbabwe, men han ble sittende på benken hele denne kampen.  Han ble også kalt opp til kampen mot Mali, hvor han startet og fikk sin første landskamp.
The Big Bus Company

The Big Bus Company er et Londonbasert bedrift som er kjent for å drive busstransport med guider i sentrale London. Bedriften startet i London i 1991 med fire busser, men har nå over hundre busser i London, Dubai og i de amerikanske Sambandsstatene.
Big Bus London driver 3 forskjellige ruter som er guidet enten med levende guide eller kommentarer innspilt på bånd tilgjengelig på åtte forskjellige språk:Engelsk, tysk, spansk, fransk, italiensk, portugesisk, japansk og russisk. ingen skandinaviske språk er tilgjengelig foreløpig. Bussene i London har en rekke ganger blitt vist fram i TV, både i britiske og internasjonale fjernsynsprogrammer og har to ganger vunnet "Visit London" si "Best Sightseeing Tour of the Year"-pris, både i 2001 og i 2004.
Guangdong

Historie

Guangdong lå langt unna den antikke kinesiske sivilisasjons vugge på den nordkinesiske slette. Området var befolket av folkeslag som kineserne kalte de hundre yue; de kan ha vært kradai, og beslektet med zhuangfolket i dagens Guangxi.
Størstedelen av det som nå er provinsen Guangdong, som først hadde tilhørt det ikkekinesiske riket Nanyue, kom under kinesisk dominans allerede på 200-tallet f.Kr., under Qin-dynastiet. 
Fra 1500-tallet og fremover har Guangdong hatt mer kontakt med vesterlandske handelsfolk enn resten av Kina. Opiumkrigen ble i stor grad utkjempet i Guangdong mellom Kina og Storbritannia på grunn av opiumhandelen i provinsen. I 1850-årene var Guangdong et ev utgangspunktene for Taipingopprøret. 
Etter keiserrikets fall i 1911 og den republikanske statsmakts oppsmuldring ble provinsen Kuomintangs høyborg. De etablerte en sørkinesisk motregjering der. Mellom 1929 og 1936 regjerte krigsherren Ch'en Chi-t'ang, og tildels (i Guangzhou fra 1931) også Wang Ching-wei. Men fra 1936 klarte igjen Kuomintang å overta kontrollen. 
Under annen verdenskrig ble Guangzhou og deler av provinsen okkupert av Japan. I 1945 erobret Kuomintang atter hele provinsen. Men etter 1949 seiret kommunistene, og provinsen ble styrt som del av Folkerepublikken Kina.
Platja de la Nova Mar Bella

Platja de la Nova Mar Bella er en strand i den katalanske byen Barcelona. Den ligger mellom Platja de la Mar Bella og den nesten nyåpna Platja de Llevant. Den er sammen med Platja de la Mar Bella en av strendene som ble laget i forbindelse med ombygginga av havnefronten, og er dermed et resultat av den nye byutviklinga etter de olympiske leker i 1992.
Den ligger i et rolig område, i distriktet Sant Martí. Den er den stranda i byen som har størst andel kvinner (60 %).
Platja de la Nova Mar Bella er rundt 500 meter lang og har en gjennomsnittlig bredde på 45 meter.